CELEX: 62019CN0699
Language: sk
Date: 2019-09-20 00:00:00
Title: Vec C-699/19 P: Odvolanie podané 20. septembra 2019: Quanta Storage, Inc. proti rozsudku Všeobecného súdu (piata komora) z 12. júla 2019 vo veci T-772/15, Quanta Storage, Inc./Európska komisia

2.12.2019   
            
            
               SK
            
            
               Úradný vestník Európskej únie
            
            
               C 406/16
            
         
      Odvolanie podané 20. septembra 2019: Quanta Storage, Inc. proti rozsudku Všeobecného súdu (piata komora) z 12. júla 2019 vo veci T-772/15, Quanta Storage, Inc./Európska komisia
      (Vec C-699/19 P)
      (2019/C 406/23)
      Jazyk konania: angličtina
      
         Účastníci konania
      
      
         Odvolateľka: Quanta Storage, Inc. (v zastúpení: B. Hartnett, Barrister, O. Geiss, Rechtsanwalt, W. Sparks, advocaat, T. Siakka, Δικηγόρος)
      
         Ďalší účastník konania: Európska komisia
      
         Návrhy odvolateľky
      
      Odvolateľka navrhuje, aby Súdny dvor:
      
                  a)
               
               
                  zrušil napadnutý rozsudok v časti, v ktorej sa ním zamieta žaloba a spoločnosti Quanta Storage sa ukladá povinnosť nahradiť trovy konania, ako aj štyri pätiny trov konania Komisie;
               
            
                  b)
               
               
                  zrušil rozhodnutie Komisie z 21. októbra 2015 (vec AT39639 – Optické diskové mechaniky) v rozsahu, v akom sa týka odvolateľky;
               
            
                  c)
               
               
                  alternatívne, znížil pokutu uloženú odvolateľke;
               
            
                  d)
               
               
                  alternatívne, vrátil vec Všeobecnému súdu, a
               
            
                  e)
               
               
                  uložil Komisii povinnosť nahradiť všetky trovy konania.
               
            
         Odvolacie dôvody a hlavné tvrdenia
      
      Na podporu svojho odvolania odvolateľka uvádza päť odvolacích dôvodov.
      Prvý odvolací dôvod: Všeobecný súd neuplatnil relevantný právny test a skreslil jasný význam dôkazov týkajúcich sa porušenia práv na obhajobu v dôsledku toho, že Komisia konštatovala viacero porušení.
      Druhý odvolací dôvod: Všeobecný súd skreslil jasný význam dôkazov týkajúcich sa porušenia práv na obhajobu a práva na riadnu správu vecí verejných.
      Tretí odvolací dôvod: Všeobecný súd sa nezaoberal relevantnou skutočnosťou alebo ju neinterpretoval správne a/alebo neuplatnil správny právny test vo vzťahu k rozporuplnostiam týkajúcim sa rozsahu porušenia.
      Štvrtý odvolací dôvod: skreslenie jasného významu dôkazov, neuplatnenie správneho právneho testu, a/alebo nezaoberanie sa relevantnou skutočnosťou alebo jej nesprávna interpretácia v súvislosti so zodpovednosťou odvolateľky podľa článku 101 ZFEÚ.
      Piaty odvolací dôvod: porušenie neobmedzenej súdnej právomoci, skreslenie jasného významu dôkazov a chybné odôvodnenie v súvislosti s uložením pokuty.